Garage Review: ลีออโต้ เซอร์วิส อู่รถยนต์มาตรฐาน 20 ปี งานไว สไตล์มือโปร เคลมประกันซันเดย์ได้

การมองหาอู่ซ่อมรถ หรือร้านซ่อมรถที่ไว้ใจได้ในย่านประเวศและสวนหลวง ร.9 จะไม่ใช่เรื่องยากอีกต่อไป หากคุณได้รู้จักกับ บริษัท ลีออโต้ เซอร์วิส จำกัด อู่ซ่อมรถยนต์ที่พร้อมให้บริการแบบครบวงจร ด้วยพื้นที่กว้างขวางกว่า 3 ไร่ และประสบการณ์ที่ส่งต่อกันมาอย่างยาวนาน ทำให้ที่นี่กลายเป็นหนึ่งในอู่รถยนต์คุณภาพในเครือซันเดย์ ที่ลูกค้าไว้วางใจนำรถเข้าใช้บริการมากอีกแห่งหนึ่ง

หากคุณกำลังมองหาความมืออาชีพ ที่ผสมผสานระหว่างประสบการณ์ของช่างซ่อมรถรุ่นเก๋า และเทคโนโลยีสมัยใหม่ของช่างรุ่นใหม่ ลีออโต้ เซอร์วิส คืออู่ซ่อมรถที่ตอบโจทย์ ทั้งงานซ่อมตัวถัง ทำสี และงานดูแลรถยนต์ระดับพรีเมียม

จุดเริ่มต้นของอู่ซ่อมรถยนต์ ลีออโต้ เซอร์วิส

ลีออโต้ เซอร์วิส เริ่มต้นจากการเป็นกิจการในครอบครัวที่คุณพ่อสร้างมาตั้งเมื่อ 20 ปีที่แล้ว โดย “คุณวิน” หรือ “อภิรติ มนต์เทียนเกษม” กรรมการผู้จัดการ เล่าจุดเริ่มต้นของอู่ ที่เดิมทีตั้งอยู่ในตัวเมือง แต่ด้วยวิสัยทัศน์ที่ต้องการขยับขยายพื้นที่เพื่อรองรับลูกค้าได้มากขึ้น และเพื่อลดผลกระทบด้านสิ่งแวดล้อม จึงได้ตัดสินใจย้ายมาปักหลักที่ซอยเฉลิมพระเกียรติ ร.9 ซอย 28 แห่งนี้

จากพื้นที่เล็กๆ ในเมือง สู่ศูนย์บริการขนาดใหญ่บนพื้นที่กว่า 3 ไร่ “คุณวิน” และคุณพ่อ ได้พัฒนาลีออโต้ เซอร์วิส ให้กลายเป็นศูนย์ซ่อมสีและตัวถังที่รองรับลูกค้าได้ครอบคลุมโซนประเวศ, บางนา, อุดมสุข และศรีนครินทร์ โดยจุดสังเกตคือ หากมาจากทางปากซอยเฉลิมพระเกียรติ ร.9 ซอย 28 จะอยู่เยื้องๆ กับสวนหลวง ร.9 พอดี หรือหากใครมาจากฝั่งบางนา-ตราด กม. 8 ก็สามารถเข้ามาทางซอยข้างโลตัส ฝั่งตรงข้ามไทวัสดุ ใกล้กับเมกาบางนาได้เลย ตัวอู่ตั้งอยู่ติดถนนใหญ่ ทำให้ลูกค้าสามารถเข้าถึงอู่รถยนต์แห่งนี้ได้อย่างสะดวกสบายและอุ่นใจ

จุดเด่นของอู่รถยนต์ ลีออโต้ เซอร์วิส

เทคโนโลยีและสีมาตรฐานยุโรป

ลีออโต้ ใช้สีคุณภาพสูงอย่าง Glasurit และ Nippon Paint พร้อมห้องพ่นสีทันสมัย 3 ห้อง และเครื่องดึงตัวถังมาตรฐานสากล นอกจากนี้ยังมีคอมพิวเตอร์ตรวจจับระบบรถยนต์ถึง 3 เครื่อง เพื่อความสมบูรณ์แบบหลังการซ่อม

ทีมช่างมืออาชีพกว่า 30 ชีวิต

ที่นี่มีการผสมผสานพลังระหว่างช่างรุ่นใหญ่ที่มีประสบการณ์กว่า 20-30 ปี กับช่างรุ่นใหม่ที่เชี่ยวชาญเทคโนโลยี ทำให้งานซ่อมมีความแม่นยำและรวดเร็ว

พัฒนาความเชี่ยวชาญเรื่องรถหรูและรถ EV

ไม่เพียงแต่รถยนต์ทั่วไป แต่ที่นี่ยังโดดเด่นเรื่องการจัดหาอะไหล่สำหรับรถยุโรปอย่าง Benz, BMW, Porsche และช่างยังผ่านการอบรมพัฒนามาตรฐานการซ่อมรถไฟฟ้าอีกด้วย

ระบบบริหารจัดการ “ไม่ต้องจอดรออะไหล่“

จุดเด่นที่ “คุณวิน” ภาคภูมิใจคือการรื้อตรวจสอบความเสียหายอย่างละเอียดก่อน หากรถยังขับได้ อู่จะประกอบกลับเพื่อให้ลูกค้านำรถไปใช้ระหว่างรออะไหล่ เมื่ออะไหล่ครบจึงนัดเข้าซ่อม เพื่อลดระยะเวลาการจอดทิ้งที่อู่โดยไม่จำเป็น

การันตีงานสี 1 ปี

มั่นใจในคุณภาพด้วยการรับประกันงานสี 1 ปีเต็ม หากมีปัญหา ยุบ ซีด หรือพอง สามารถกลับมาแก้ไขได้ฟรี

ลูกค้าประกันรถยนต์ซันเดย์ ใช้บริการได้อย่างไร?

หากต้องการใช้บริการซ่อมรถยนต์กับ ลีออโต้ เซอร์วิส ซึ่งเป็นอู่ซ่อมรถยนต์ที่เคลมประกันซันเดย์ได้ ลูกค้าซันเดย์สามารถใช้บริการได้ตาม 5 ขั้นตอน ดังนี้

นำรถยนต์เข้ามาที่ลีออโต้ เซอร์วิส พร้อมเตรียมเอกสารมาให้พร้อม

ใบเคลมจากซันเดย์

สำเนาทะเบียนรถยนต์

หน้าตารางกรมธรรม์ประกันรถยนต์ตัวจริง

นำรถยนต์มาที่ ลีออโต้ เซอร์วิส เพื่อประเมินความเสียหาย โดยในส่วนนี้จะมีเจ้าหน้าที่ของทางอู่คอยให้คำปรึกษาและบริการด้วยความโปร่งใส ซึ่งคุณสามารถปรึกษาและสอบถามรายละเอียดการประเมินความเสียหายต่างๆ ได้กับทางเจ้าหน้าที่โดยตรง

เมื่อประเมินความเสียหายเสร็จแล้ว ลีออโต้ เซอร์วิส  จะเสนอราคาเข้าสู่ระบบ โดยประกันรถยนต์ซันเดย์สามารถอนุมัติการซ่อมได้ภายใน 3 วันจากวันที่อู่ประเมินและออกใบเสนอราคาแล้ว หรือ เป็นไปตามเงื่อนไขที่บริษัทกำหนด

หลังจากอนุมัติการซ่อมเรียบร้อย ลูกค้าซันเดย์สามารถนัดวันซ่อม และกำหนดวันส่งมอบงานกับลีออโต้ เซอร์วิส  ได้ หรือ สามารถติดตามสถานะงานซ่อมและขั้นตอนอื่นๆ ผ่านซูเปอร์แอปฯ Jolly by Sunday ได้เช่นกัน

อู่ซ่อมรถยนต์ ลีออโต้ เซอร์วิส เปิดให้บริการตั้งแต่วันจันทร์ – เสาร์ เวลา 08:30  – 17:30 น. หากต้องการนำรถยนต์มาซ่อม หรือ รับคำปรึกษาเพิ่มเติม สามารถติดต่อได้ที่ เบอร์ 02-337-4388, 099-393-5635 ในเวลาทำการ

ลูกค้าซันเดย์ รับใบเคลมก่อนนำรถยนต์เข้าซ่อมได้ที่ไหน?

ลูกค้าประกันรถยนต์ซันเดย์สามารถแจ้งเคลมเพื่อรับใบเคลมและนำรถยนต์เข้าซ่อมได้ โดยจะแบ่งเป็น 2 กรณี ดังนี้

กรณีแจ้งเคลมทันที ณ สถานที่เกิดเหตุ

เปิดซูเปอร์แอปฯ Jolly by Sunday

กดเลือก “แจ้งเหตุฉุกเฉิน” หรือ โทร 02-022-1111

แจ้งรายละเอียดกับเจ้าหน้าที่ให้ครบถ้วน ตามรายละเอียดดังนี้

แจ้งชื่อ – นามสกุล

จุดเกิดเหตุ

อุบัติเหตุที่เกิดขึ้น

ผู้บาดเจ็บ (ถ้ามี)

รอนักสำรวจภัยเดินทางถึงจุดเกิดเหตุใน 20 นาที หรือ ตามความหนาแน่นของการจราจร ณ ขณะนั้น

เมื่อนักสำรวจภัยตรวจสอบรายละเอียดครบถ้วนแล้ว ผู้เอาประกันจะได้รับใบเคลมบนซูเปอร์แอปฯ Jolly by Sunday

เมื่อได้รับใบเคลมแล้ว สามารถเช็กสถานะ เลือกอู่ซ่อมรถยนต์ และนำรถยนต์เข้าซ่อมได้ทันที

กรณีแจ้งเคลมภายหลัง เฉพาะกรณีไม่มีคู่กรณี และ ไม่มีผู้ได้รับบาดเจ็บ

เปิดซูเปอร์แอปฯ Jolly by Sunday

กดเลือก “เคลม”

กดยื่นเคลมในกรมธรรม์ประกันรถยนต์ที่ต้องการ

เลือกการเคลมแบบ “ไม่มีคู่กรณี”

เลือกวิธียื่นเคลมที่สะดวก โดยสามารถเลือกได้ 3 วิธี

Livestream Claim คือ การเคลมด้วยการนัดหมายวิดีโอคอลเพื่อประเมินความเสียหายกับเจ้าหน้าที่

Snap & Claim คือ การเคลมด้วยการถ่ายรูปความเสียหายตามที่ระบบกำหนด เพื่อให้ระบบประเมินความเสียหาย โดยคุณจะต้องถ่ายภาพ อัปโหลดรูป และกรอกรายละเอียดให้ครบถ้วน

ประเมินความเสี่ยงถึงที่ คือ การเคลมโดยการนัดหมายให้เจ้าหน้าที่เข้ามาตรวจสอบความเสียหายถึงที่

เมื่อประเมินความเสียหายเรียบร้อย ระบบจะออกใบเคลมให้ โดยสามารถตรวจสอบได้บนซูเปอร์แอปฯ Jolly by Sunday

เมื่อได้รับใบเคลมแล้ว สามารถเช็กสถานะ เลือกอู่ซ่อมรถยนต์ และนำรถยนต์เข้าซ่อมได้ทันที

สำหรับชาวประเวศและบางนา ที่กำลังมองหาอู่ซ่อมรถที่ไว้ใจได้ บริษัท ลีออโต้ เซอร์วิส จำกัด คือคำตอบที่รวมเอาประสบการณ์กว่า 20 ปีและความใส่ใจแบบกิจการครอบครัวมาดูแลรถของคุณด้วยเทคโนโลยีที่ทันสมัย ไม่ว่าจะเป็นงานซ่อมสีหรือตัวถัง ทีมช่างซ่อมรถมืออาชีพ ที่นี่ก็พร้อมให้บริการอย่างเต็มที่ เพื่อให้คุณได้รับรถที่สมบูรณ์แบบกลับไปใช้งานได้รวดเร็วที่สุด

การเลือกเคลมประกันกับอู่รถยนต์คุณภาพในเครือซันเดย์อย่างลีออโต้ จึงช่วยให้คุณมั่นใจได้ว่าทุกขั้นตอนจะง่าย สะดวก และได้มาตรฐานสากล หากคุณอยากได้รับบริการจากร้านซ่อมรถชั้นนำแบบนี้ มาลองเช็กเบี้ยประกันรถยนต์กับซันเดย์วันนี้ เพื่อเริ่มต้นการดูแลรถยนต์ที่คุณรักให้คุ้มค่าและอุ่นใจกว่าที่เคย

เช็กเบี้ยประกันรถยนต์ง่ายๆ แค่เลือก “รุ่นรถยนต์” กรอก “วันเดือนปีเกิด” และ “รหัสไปรษณีย์ที่อยู่ปัจจุบัน” เท่านี้ก็เช็กเบี้ยประกันรถยนต์ซันเดย์ได้ง่ายๆ แล้ว