Garage Review: ที. เอ็น. ออโต้ การาจ อู่ซ่อมรถยนต์ดีๆ ย่านนครปฐม เคลมประกันซันเดย์ได้

นอกจากจะเป็นเมืองพระศักดิ์สิทธิ์ที่มาพร้อมกับสถานที่ท่องเที่ยวมากมายแล้ว “นครปฐม” ยังเป็นหนึ่งในจังหวัดที่โดดเด่นในเรื่องของอู่ซ่อมรถยนต์ที่มีความเชี่ยวชาญสูง พร้อมสามารถจบงานซ่อมแซมทุกอย่างได้ในราคาที่สมเหตุสมผล และไม่มีปัญหาจุกจิกตามมาภายหลัง

หากคุณเป็นอีกคนที่กำลังค้นหาอู่ซ่อมรถยนต์ในจังหวัดนครปฐม หรือ กำลังพิจารณาการทำประกันรถยนต์กับซันเดย์อยู่ แต่ไม่ชัวร์เรื่องความเชี่ยวชาญของอู่ซ่อมรถยนต์ในเครือข่าย ลองมาทำความรู้จักกับ “ที.เอ็น. ออโต้ การาจ” ในบทความนี้กัน

รู้จัก ที.เอ็น. ออโต้ การาจ

“นพพร ฟักฉิม” หรือ “คุณวิน” กล่าวว่า ที.เอ็น. ออโต้ การาจ มีจุดเริ่มต้นมาจากความหลงใหลในโลกยนตรกรรมของคุณวิน โดยเฉพาะในเรื่องของการแต่ง ทำสี และซ่อมแซมรถยนต์ที่ชื่นชอบเป็นชีวิตจิตใจ จึงทำให้ตัดสินใจเริ่มทำธุรกิจร้านซ่อมรถยนต์เป็นของตัวเอง

โดยในช่วงแรก ที.เอ็น. ออโต้ การาจ จะให้บริการเป็นศูนย์บริการรถยนต์ ที่ครอบคลุมตั้งแต่การเปลี่ยนถ่ายน้ำมันเครื่องและการซ่อมแซมอาการเสียหายเล็กๆ น้อยๆ แต่ด้วยความเชี่ยวชาญที่เพิ่มขึ้น ประกอบกับการได้พัฒนาอู่ซ่อมรถยนต์ไปพร้อมกับช่างประสบการณ์สูง จึงทำให้มีความมั่นใจที่จะเปิดอู่ซ่อมรถยนต์ครบวงจร

ในปัจจุบันนี้ ที.เอ็น. ออโต้ การาจ เปิดให้บริการนานมากกว่า 10 ปี มีความเชี่ยวชาญในการซ่อมรถยนต์ทุกอาการ และพร้อมให้การดูแลกับเจ้าของรถยนต์ทุกท่าน โดยเฉพาะอย่างยิ่งในโซนนครปฐม กาญจนบุรี ราชบุรี สมุทรสาคร สมุทรปราการ กรุงเทพฯ และปริมณฑล

จุดเด่น ที.เอ็น. ออโต้ การาจ

ซ่อมอู่ แต่คุณภาพระดับซ่อมศูนย์

ด้วยประสบการณ์ที่เคยเป็นศูนย์ให้บริการมาก่อน ที.เอ็น. ออโต้ การาจ จึงมีความเข้าใจการดูแลรถยนต์ด้วยมาตรฐานระดับศูนย์บริการรถยนต์ในทุกๆ ด้าน จึงทำให้สามารถให้บริการซ่อมแซมและดูแลรถยนต์ได้มีคุณภาพเทียบเท่ากับการนำรถยนต์ไปซ่อมกับศูนย์รถยนต์โดยตรง โดยเฉพาะงานซ่อมสีรถยนต์ที่ขึ้นชื่อในเรื่องของคุณภาพสี และการรับประกันการซ่อมที่ยาวนานถึง 1 ปี

จบงานไว ไม่จุกจิก รถไม่มีปัญหาทีหลัง ซ่อมได้ทุกอาการ

ที.เอ็น. ออโต้ การาจ มาพร้อมกับทีมช่างประสบการณ์มากกว่า 10 ปีที่ไม่เคยหยุดพัฒนา ซึ่งถึงแม้จะมีความเชี่ยวชาญการซ่อมแซมรถยนต์ทุกอาการอยู่แล้ว แต่ด้วยเทคโนโลยีของรถยนต์ที่ไม่หยุดนิ่ง ทาง ที.เอ็น. ออโต้ การาจ ก็ได้มีการส่งทีมช่างเข้ารับการอบรม เพื่อพัฒนาความสามารถและความเชี่ยวชาญในการซ่อมรถยนต์อย่างต่อเนื่อง

ด้วยเหตุนี้ ไม่ว่าจะเป็นอาการ หรือ ความเสียหายประเภทใด ที.เอ็น. ออโต้ การาจ ก็สามารถประเมินและแนะนำการซ่อมแซมที่เหมาะสมได้อย่างรวดเร็ว จึงทำให้จบงานได้ไว ซ่อมได้ตรงจุด และรถยนต์ก็ไม่มีปัญหาหลังจากซ่อมแซมเสร็จ

สีสวย ซ่อมไว ได้มาตรฐาน

ที.เอ็น. ออโต้ การาจ เป็นอู่ซ่อมรถยนต์ในนครปฐมที่มีความเชี่ยวชาญในเรื่องของการซ่อมสีรถยนต์ จนได้รับความไว้วางใจจากเจ้าของรถยนต์ทุกระดับจนเป็นที่มาของสโลแกนว่า “สีสวย ซ่อมไว ได้มาตรฐาน ต้องที.เอ็น. ออโต้ การาจ”

โดยที.เอ็น. ออโต้ การาจ มาพร้อมกับทีมช่างทำสีรถยนต์ครบวงจรมากกว่า 10 คน ซึ่งไม่ว่าจะเป็นช่างสี ช่างทำพื้น ช่างเคาะตัวถังและสี ช่างประกอบ ช่าง QC เก็บงาน หรือ ช่างขัดสีรถ ก็ล้วนแล้วแต่มีประสบการณ์มากกว่า 10 ปีขึ้นไปทุกคน

ลูกค้าประกันรถยนต์ซันเดย์ ใช้บริการได้อย่างไร?

หากต้องการใช้บริการซ่อมรถยนต์กับ บริษัท ที.เอ็น. ออโต้ การาจ จำกัด ซึ่งเป็นอู่ซ่อมรถยนต์ที่เคลมประกันซันเดย์ได้ ลูกค้าซันเดย์สามารถใช้บริการได้ตาม 5 ขั้นตอน ดังนี้

นำรถยนต์เข้ามาที่ บริษัท ที.เอ็น. ออโต้ การาจ จำกัด พร้อมเตรียมเอกสารมาให้พร้อม

ใบเคลมจากซันเดย์

สำเนาทะเบียนรถยนต์

หน้าตารางกรมธรรม์ประกันรถยนต์ตัวจริง

นำรถยนต์มาที่ บริษัท ที.เอ็น. ออโต้ การาจ จำกัด พร้อมติดต่อฝ่ายธุรการ เพื่อรับทรายเงื่อนไขและประเมินความเสียหาย ซึ่งคุณสามารถปรึกษาและสอบถามรายละเอียดการประเมินความเสียหายต่างๆ ได้กับทางเจ้าหน้าที่โดยตรง

เมื่อประเมินความเสียหายเสร็จแล้ว บริษัท ที.เอ็น. ออโต้ การาจ จำกัด จะเสนอราคาเข้าสู่ระบบ โดยประกันรถยนต์ซันเดย์สามารถอนุมัติการซ่อมได้ภายใน 3 วันจากวันที่อู่ประเมินและออกใบเสนอราคาแล้ว หรือ เป็นไปตามเงื่อนไขที่บริษัทกำหนด

หลังจากอนุมัติการซ่อมเรียบร้อย ลูกค้าซันเดย์สามารถนัดวันซ่อม และกำหนดวันส่งมอบงานกับบริษัท ที.เอ็น. ออโต้ การาจ จำกัด ได้ หรือ สามารถติดตามสถานะงานซ่อมและขั้นตอนอื่นๆ ผ่านซูเปอร์แอปฯ Jolly by Sunday ได้เช่นกัน

อู่ซ่อมรถยนต์ บริษัท ที.เอ็น. ออโต้ การาจ จำกัด เปิดให้บริการตั้งแต่วันจันทร์ – เสาร์ เวลา 8:00 – 17:00 น. หากต้องการนำรถยนต์มาซ่อม หรือ รับคำปรึกษาเพิ่มเติม สามารถติดต่อได้ที่ เบอร์ 085 – 535 – 4222 ในเวลาทำการ

ลูกค้าซันเดย์ รับใบเคลมก่อนนำรถยนต์เข้าซ่อมได้ที่ไหน?

ลูกค้าประกันรถยนต์ซันเดย์สามารถแจ้งเคลมเพื่อรับใบเคลมและนำรถยนต์เข้าซ่อมได้ โดยจะแบ่งเป็น 2 กรณี ดังนี้

กรณีแจ้งเคลมทันที ณ สถานที่เกิดเหตุ

เปิดซูเปอร์แอปฯ Jolly by Sunday

กดเลือก “แจ้งเหตุฉุกเฉิน” หรือ โทร 02-022-1111

แจ้งรายละเอียดกับเจ้าหน้าที่ให้ครบถ้วน ตามรายละเอียดดังนี้

แจ้งชื่อ – นามสกุล

จุดเกิดเหตุ

อุบัติเหตุที่เกิดขึ้น

ผู้บาดเจ็บ (ถ้ามี)

รอนักสำรวจภัยเดินทางถึงจุดเกิดเหตุใน 20 นาที หรือ ตามความหนาแน่นของการจราจร ณ ขณะนั้น

เมื่อนักสำรวจภัยตรวจสอบรายละเอียดครบถ้วนแล้ว ผู้เอาประกันจะได้รับใบเคลมบนซูเปอร์แอปฯ Jolly by Sunday

เมื่อได้รับใบเคลมแล้ว สามารถเช็กสถานะ เลือกอู่ซ่อมรถยนต์ และนำรถยนต์เข้าซ่อมได้ทันที

กรณีแจ้งเคลมภายหลัง เฉพาะกรณีไม่มีคู่กรณี และ ไม่มีผู้ได้รับบาดเจ็บ

เปิดซูเปอร์แอปฯ Jolly by Sunday

กดเลือก “เคลม”

กดยื่นเคลมในกรมธรรม์ประกันรถยนต์ที่ต้องการ

เลือกการเคลมแบบ “ไม่มีคู่กรณี”

เลือกวิธียื่นเคลมที่สะดวก โดยสามารถเลือกได้ 3 วิธี

Livestream Claim คือ การเคลมด้วยการนัดหมายวิดีโอคอลเพื่อประเมินความเสียหายกับเจ้าหน้าที่

Snap & Claim คือ การเคลมด้วยการถ่ายรูปความเสียหายตามที่ระบบกำหนด เพื่อให้ระบบประเมินความเสียหาย โดยคุณจะต้องถ่ายภาพ อัปโหลดรูป และกรอกรายละเอียดให้ครบถ้วน

ประเมินความเสี่ยงถึงที่ คือ การเคลมโดยการนัดหมายให้เจ้าหน้าที่เข้ามาตรวจสอบความเสียหายถึงที่

เมื่อประเมินความเสียหายเรียบร้อย ระบบจะออกใบเคลมให้ โดยสามารถตรวจสอบได้บนซูเปอร์แอปฯ Jolly by Sunday

เมื่อได้รับใบเคลมแล้ว สามารถเช็กสถานะ เลือกอู่ซ่อมรถยนต์ และนำรถยนต์เข้าซ่อมได้ทันที

ที.เอ็น. ออโต้ การาจ เป็นอีกหนึ่งตัวอย่างของอู่รถยนต์ในจังหวัดนครปฐม ที่ไม่เพียงแต่จะรับจบงานซ่อมทุกประเภทด้วยมาตรฐานระดับสากลเท่านั้น แต่ยังสามารถเคลมประกันรถยนต์บริษัทชั้นนำอย่างประกันซันเดย์ได้เช่นกัน

เช็กเบี้ยประกันรถยนต์ง่ายๆ แค่เลือก “รุ่นรถยนต์” กรอก “วันเดือนปีเกิด” และ “รหัสไปรษณีย์ที่อยู่ปัจจุบัน” เท่านี้ก็เช็กเบี้ยประกันรถยนต์ซันเดย์ได้ง่ายๆ แล้ว